Til tross for omfattende medieoppmerksomhet og langvarig politietterforskning har Hagen ikke kommet til rette. Den resultatløse etterforskningen og mangelen på respons fra de påståtte kidnapperne, førte til at Øst politidistrikt den 26. juni 2019 endret status i saken fra uoppklart forsvinningssak til uoppklart drapssak. Politiet utelukket heller ikke at bortføringen kunne være fingert.